
Hanc  occasionem  praetermittere  non  possum,  quin  Tihi,  Varissime  Vitric, 
maximas  ob  paternam  in  me  benevolentiam  grates  agam.  Luculentissimis 
enim  usque  ad  hunc  diem  me  adjuvisti  auxiliis  mihique'  in  omnibus  vitae 
casibus  prudentissimis  consiliis  adfuisti;  nec  minus  gratissimos  singulis  fere 
diebus  excitasti  sensus,  ita  ut  Tibi  hoc  tempore,  quo  publice  loquendi  oc¬ 
casio  mihi  data  sit,  summam  meam  in  Te  reverentiam  atque  pietatem  pu¬ 
blice  declarare  constituerim.  Quam  quidem  ob  causam,  omissis  omnibus 
laudibus  Tibi  revera  debitis,  hunc  libellum  Tibi  dedico,  ut  haec  confessio 
mea  publice  facta  inter  omnes  constet.  Attamen  etiam  atque  etiam  oro 
et  rogo,  ut  opusculum  meum,  pro  ingenio  Tm  m  doctrina  medicinae  valde 
exercitato  et  animo  clementi  indiUgenter  dijudices  et,  quod  hoc  loco  ex  in¬ 
timo  pectore  profluxit,  benevole  ut  soles  accipias.  Nec  minus  in  posterum 
quoque  paternum  favorem,  cuius  tam  egregia  et  multa  mihi  dedisti  docu¬ 
menta,  in  omne  vitae  Tuae  utinam  longae  tempus  mihi  conserves.  Vale! 

PRAEFATIO. 


Quo  magis  de  illa  morbosa  capitis  affectione,  quae  fungus  durae  matris  dicitur,  recen- 
tioribus  temporibus  celeberrimi  egerunt  scriptores,  eo  quoque  magis  mirabuntur  viri  docti 
si  tiro  artis  salutaris  audet,  tot  tantisque  tractatibus  qiialemcunque  suum  addere.  Nihi¬ 
lominus  autem  negari  non  potest,  sententias  de  natura  et  de  sede  hujus  affectionis  adeo 
inter  se  discrepasse  et  ad  hunc  diem  usque  discrepare,  ut  disquisitio  hujus  mali  ad  finem 
perducta  et  absoluta  esse  non  videatur.  Hanc  ob  rem  etiam  quisque  hujus  morbi  ca¬ 
sus  si  accurate  observatus  et  fideliter  descriptus  est  novis  investigationibus  occasio¬ 
nem  praebere  poterit  ad  grave  istud  pathologiae  humanae  caput  quodammodo  illustran¬ 
dum.  Quod  quum  mihi  persuasum  haberem,  in  specimine  inaugurali  nunc  mihi  edendo 
lubenter  commode  oblatam  opportunitatem  arripui,  quam  mihi  fecit  praeceptor  plurimum 
colendus.  Generos,  ah  Ammon  Professor  in  academia  medico  -  chirurgica  Dresdensi,  cujus 
hortatu  atque  auctoritate  non  solum  ad  hoc  de  fungo  durae  matris  argumentum  per¬ 
tractandum  incitatus  sum,  sed  qui  Yir  Excell.  duas  observationes  de  illo  morbo,  ab  Ipso 
factas  efligiesque  ad  naturam  delineatas,  humaniter  atque  benevole  mecum  communicavit. 

et  quo  facilius  in  hoc  proposito  progrederer  consilio  et  libris  me  prompte  adjuvit,  ita 
ut  hac  occasione  valde  obstrictum  me  sentiam  Viro  Generoso  et  hic  publice  gratissimum 
animum  significare  et  in  posterum  etiam  spondere  animum  adnitar.  Magnas  quoque  gra¬ 
tias  agere  debeo  Excell.  KuJiUo  praeceptori  summa  pietate  venerando,  qui  pro  sua,  qua 
semper  excellit,  humanitate  atque  benevolentia  libros  hoc  meum  argumentum  spectantes, 
quos  possidet,  et  qui  mihi  adhuc  deficiebant  benigne  permisit,  nec  non  Exp.  Gescheidt, 
Medico  apud  Dresdenses  practico  et  amico  conjunctissimo,  qui  sub  auspicio  Generos,  ab 
Ammon  sectionem  cadaveris  foeminae,  cujus  historiam  in  secundo  hujus  libelli  capite 
primo  loco  exposui,  instituit  et  ejus  summam  mecum  communicavit. 

Rationem  ceteroquin  quod  attinet  in  pertractando  argumento  persequendam,  omne 
meum  hocce  opusculum  tribus  capitibus  comprehendam,  in  quorum  primo  scriptorum 

inprimis  recentiorum  diversas  de  fungo  durae  matris  opiniones  enarrabo;  in  secundo  ob¬ 
servationes  mecum  communicatas  exponam;  in  tertio  denique  num  inde  probabile  quid 
fluat,  argumentando  definiam. 


C  A  P  U  T  1. 

VARIAE  DE  FUNGO  DURAE  MATRIS  OPINIONES. 


§.  1. 

JidOrwii  scnictiiictj  qui  funguui  durae  matris  tn  externa  hujus  membranae  superficie  oriri  et 

haerere  statuunt. 

Etiamsi  dubitandum  non  est,  ab  ipsis  antiquissimis  medicis  tumores  capitis  observatos  fuisse,  qui 
recentioribus  temporibus  ad  classem  fungi  durae  matris  relati  sunt,  descriptiones  tamen  ejusmodi 
tumorum  in  antiquioribus  operibus  ita  comparatae  sunt,  ut  diversissimae  naturae  tumores,  qui  in  ca¬ 
pite  occurrere  solent,  confunderentur  et  in  universum  et  sine  distinctione  talpa,  testudo  etc.  dice¬ 
rentur.  Primum  saeculo  decimo  octavo  paulo  accuratius  de  sede  et  natura  fungi  durae  matris 
Louis  )  locutus  est,  cujus  sententia  partim  casu,  quem  ipse  observavit,  partim  observationibus  alio¬ 
rum  licet  imperfecte  collectis  nixa  in  eo  versabatur:  ut  hanc  excrescentiam  in  externa  superficie 
durae  matris  exortam  progrediente  incremento  suo  parare  sibi  pressu  rimam  in  osse,  atque  hoc 
denique  perforato  externe  sub  integumentis  comparere,  putaret. 

Inprimis  tamen  fratres  WenzeUe')  ex  casu  in  cadavere  observato  et  observationibus  aliorum 
inter  se  comparatis  eandem  sententiam  de  fungo  durae  matris  statuere  studuerunt,  secundum  quos 
haec  excrescentia  tantum  in  superficie  externa  durae  matris  oritur,  licet'  naturalis  conditio  hujus 
membranae  neque  ratione  coloris,  neque  alio  modo  morbose  mutata  et  cohaesio  excrescendae  cum 
ea,  paucis  casibus  exceptis,  plerumque  exigua,  facile  solubilis,  et  indoles  durae  matris  in  eo  loco, 
ubi  excrescentia  adesset,  immutata  reperiandir.  Etenim  in  superficie  interna  durae  matris  in  pleris- 
que  casibus  ne  vestigium  quidem  mutationis  observabatur;  quae  vero  in  superficie  externa  hujus 
membranae  reperiebatur,  laevitas  ejus  fuit  naturalis,  atque  nulla  praeternaturalis  cohaerentia  cum 
partibus  vicinis  inveniebatur;  raro  tantum  locus  superficiei  inferioris,  mutatione  morbosae  in  su¬ 
perficie  externa  respondeps,  aliquantum  crassior  aut  peculiaris  structurae  fibrosae  fuit. 

Progrediente  incremento  hujus  excrescendae  fungosae  dura  mater  ex  hac  sententia  in  majori 
ambitu  a  cranio  solvitur ,  atque  partim  hac  ratione,  quod  nutritio  ossis  impedita  vel  prorsus  sublata 


1)  M^moires  sur  les  tumeurs  fongeuses  de  la  dure  mere;  in  Memoires  de  l’academie  roy.  de  chirurgie.  Vol.  V.  1774 
p.  159. 

2)  Joseph  und  Karl  Wenzel  uber  die  schwammigen  Auswuchse  auf  der  aussern  Hirnhaut.  Mainz  1811.  Fol.  M.  K, 

sit,  partim  pressu  tumoris  os  absorptione  destruitur,  donec  tumor  sensim  sensimque  sub  integumen¬ 
tis  cranii  compareat.  His  integumentis  post  mortem  resectis  periosteum  externum  circa  foramen  in 
osse  instar  sacci  dilatatum  et  sine  vestigio  cujusdam  alius  mutationis  morbosae,  atque  non  obstante 
insigni  magnitudine  tumoris  fungosi  eum  eo  non  concretum,  etiam  circa  foramen  praeternaturale  in 
cranio  marginem  cartilagini  similem  formans  invenitur. 

Perforatio  cranii  ipsa  secundum  hanc  fungi  durae  matris  genesin  semper  ab  interioribus  parti¬ 
bus  extrorsum  tendit,  quemadmodum  illi  casus  definite  ostendunt,  ubi  excrescentia  nondum  prorsus 
per  os  penetravit,  atque  extrema  tabula  ossea  cranii  tenuis  et  fere  membranacea  reperitur.  Huic 
accedere,  quod  substantiae  defectus,  qui  in  ossibus  cranii  observatur,  fere  in  toto  ambitu  locorum 
perforatorum,  in  superficie  interna  cranii  major  est,  quam  in  externa;  idcirco  etiam  margines  fora¬ 
minum  in  plerisque  casibus  aliquantum  oblique  ab  infimis  et  internis  sursum  et  extrorsum  acuti 
sint.  Caeterum  excrescentia,  ut  fere  fit,  cum  marginibus  foraminis  ossis  minime  cohaerere  dicitur, 
et  si  firmior  etiam  cohaerentia  cum  foramine  ossis,  et  cum  ipso  periosteo  externo  observaretur,  id 
neque  a  natura  excrescentiae,  neque  ab  ejus  origine  pendere,  sed  tantum  sub  ea  conditione  fieri, 
quod  foramen  in  cranio  plerumque  ad  magnitudinem  excrescentiae  justo  minus  sit,  quo  fiat,  ut  ex;- 
crescentia  in  foramine  ipso  praeter  naturam  comprimatur  vel  irritamento  marginibus  foraminis  ple¬ 
rumque  inaequalibus,  asperis,  plus  minusve  acutis  provocato;  vel  pressu  continuo  ex  motibus 
cerebri  nunquam  cessantibus  orto,  vel  denique  experimentis  ineptis  ad  hasce  excrescentias  repo¬ 
nendas. 

§.  2. 

Sententia  eorum,  qui  fundum  durae  matris  non  in  hac,  sed  degenerante  osse  formari  assumunt. 

In  eorum  numerum,  qui  formationem  excrescentiae,  de  qua  sermo  est,  in  degeneratione  ossis 
quaesiverunt,  multo  plures  sunt  referendi.  Quorum  primum  Petitium')  commemorare  liceat,  qui  fun¬ 
gum  durae  matris  pro  mutatione  ossis  in  carnem  habet;  quocum  consentit  Engerran'^).  —  Sandi- 
fort^)  quoque  originem  mali  in  osse  statuit,  atque  putat,  vasa  diploes  multum  hujus  rei  esse  parti¬ 
cipes.  Ejusdem  opinionis  etiam  Heisterus  fuisse  videtur. 

Attamen  cum  maxima  subtilitate  C.  Siebold'^')  hanc  sententiam  pronuntiavit  et  stabilire  studuit, 
qui  duobus  observationibus  ductus  originem  hujus  excrescentiae  fungosae  in  ossibus  cranii  ipsis, 
et  praecipue  ih  diploe  esse  statuit.  Argumentatio  ejus  consistit  in  eo:  accuratiorem  conjunctionem 
pericranii  et  durae  matris  vasis  per  os  penetrantibus,  quae  in  tela  spongiosa  ossea  maxime  con¬ 
fluunt,  conditionem  esse,  ut  ejusmodi  primariae  in  textu  spongioso  osseo  exortae  excrescentiae  sen¬ 
sim  sensimque  ad  utramque  tabulam  ossium  cranii,  ab  his  ad  duram  matrem  simulque  ad  periosteum 
externum  extendantur;  ita  ut  massa  ossea  penitus  resoluta  excrescentia  fungosa  ex  textu  omnium 
horum  vasorum  constans,  a  marginibus  corruptis  dentatis  ossium  vicinorum  corruptorum  cincta  oriri  de- 


1)  Traite  des  maladies  des  os.  Nouv.  Edit.  Tom.  II.  Paris  1741.  pag.  420. 

2)  Conf.  Louis  loc.  cit. 

3)  Exercitationes  anatomicae.  Ludg.  Bat.  1786.  Cap.  III. 

4)  Arnemanns  Magazin  der  Wundarzneiwissenschaft.  Bd.  II.  S.  419. 

beat.  His  accedere  praeterea  analogiam  aliorum  ossium  corporis,  in  quibus  quoque  ejusmodi  excres- 
centiae  fungosae  obveniunt,  secundum  quam  hic  morbus  non  aliter  quam craww  appellari 
possit;  quippe  quod  in  omnibus  ossibus,  inprimis  quibus  in  medio  substantia  spongiosa  est,  fungus 
in  tela  spongiosa  ortus  ad  superficiem  externam  extendi  queat. 

Hanc  sententiam  Generos,  a  Wall/ier'^),  tanquam  veram,  duabus  ab  ipso  factis  observationibus 
comprobare  studuit,  contendens,  fore  ut  in  fungo,  qui  in  retiformi  plexu  vasorum  diploes  primitivam 
originem  capiat,  vegetatio  hujus  vasorum  plexus  augeatur,  explicatio  et  amplificatio  vasorum  ^nor- 
mis  reddatur,  terra  ossium  absorbeatur,  et  quasi  carnatio  ossium  oriatur.  —  Quodsi  jam  mutua  re¬ 
latio  durae  matris,  ossium  cranii  cum  eorum  diploe  et  pericranio,  accurata  et  intima  cohaerentia 
partium,  inprimis  earum. extensa  et  multiplex  conjunctio  vasorum  perpendatur:  difficile  esse  intel¬ 
lectu,  quomodo  adeo  insignis  diuturna  morbosa  degeneratio  tantum  in  una  earum,  sine  aequali  societate 
reliquarum,  haerere  possit;  et  quidem  eo  minus,  quum  in  fungo  omnino  vasa  praecipue  affecta  sint, 
haec  autem  aperte  medium  conjungens  sint  inter  duram  matrem,  diploen  et  periosteum.  Caeterum 
JValthero  admodum  improbabile  est,  ut  nutritio  tantopere  mutari  possit,  quin  periosteum  externum 
similem  et  respondentem  mutationem  patiatur,  neque  diploe  et  ossa  cranii  aliam  mutationem  expe¬ 
riantur,  quam  quae  a  pressu  fungi  jam  formati  oriatur.  —  Censet  itaque  Vir  Generos.,  morbum,  de 
quo  quaestio  est,  neque  cum  plurimis  auctoribus durae  matris,  neque  cum  Siebotdio  fundum 
cranii  nominari  posse,  sed  habendum  eum  esse  pro  aequali,  pari  affectione  durae  matris,  diploes  in¬ 
ter  ossa  cranii  et  periosteum  externum.  Vasa  adeo  dilatata  fungi  omnino  eadem  esse,  quae  a  dura 
matre  ad  diploen  et  ab  hac  substantia  ad  pericranium  currunt;  quippe  quod  in  eodem  loco,  in  eadem 
directione  decurrant,  et  tantum  in  amplitudine  luminis  sui  extensi  ab  illis  differant ;  inter  quae  vera 
terra  ossium  absorpta  sit. 

Neque  tamen  alia  argumenta  silentio  praetereunda  sunt,  quibus  JValtherus  adhuc  veritatem  sen¬ 
tentiae  Sieholdianae  ad  persuadendum  accommodatis  demonstrari  posse  putat.  Huc  spectare  ei  vide¬ 
tur  ante  omnia  abundantia  vasorum  fungi,  ex  qua  jam  per  se  verosimile  sit,  eum  ex  dilatatis  vasis 
diploes  nec  non  ex  illis  consistere,  quae  per  cranium  penetrant,  inter  quae  propria  massa  ossea  de¬ 
structa  et  resorpta  sit ,  praeterea  amplificatio  vasorum  durae  matris  jam  in  quadam  distantia  a 
fungo  et  eo  magis,  quo  propius  ea  ad  hunc  accedant. 

Deinde  quum  fungus  proprie  in  substantia  ossium  cranii,  inprimis  in  rete  vasorum  diploes  for¬ 
metur,  facile  esse  intellectu,  cur  tantum  superficies  externa  durae  matris  hujus  rei  particeps  conspi- 
ciatur,  in  superficie  ejus  interna  vero  ne  minima  quidem  morbosa  mutatio  reperiatur.  In  universum 
cohaerere  excrescentias  fungosas  firmiter  cum  dura  matre,  et  ubi  cohaerentia  minor  sit,  id  a  mol¬ 
litie  et  ab  exigua  interna  cohaerentia  excrescendarum  fungosarum,  forsitan  etiam  ab  ea  re  pendere, 
quod  fungus  sero  primum  sit  perscrutatus.  His  argumentis  adnumerat  porro  firmam  cohaerentiam 
fungi  cum  marginibus  rimae  osseae:  quae  conjunctio  substantiae  propriae  istius  excrescendae  cum 
substantia  ossea  in  multis  casibus  adeo  arcta  fuisse  dicitur,  ut  in  separatione  post  mortem  tentata 
et  excrescentia  fungosa  ex  rima  ossea  exemta,  semper  pars  fungi  marginibus  rimae  adhaereret;  fun¬ 
gum  lacerari  prius  in  se  ipso,  quam  ut  in  vita  vel  morte  ab  osse  separetur.  Quam  ob  rem  IVal- 


1)  Ueber  die  scliwammigen  Auswiichse  auf  der  harten  Hirnhaut,  nach  eigener  Beobachtung ;  im  Journal  fiir  Chirurgie 
und  Augenheilkunde.  Bd.  I.  S.  55. 

iherm  sententiam  Wefizelii,  firmiorem  cohaerentiam  fungi  cum  marginibus  rimae  osseae  a  fortuitis 
causis  levioribus  pendere,  refutare  studet. 

Minorem  rimam  in  osse,  ait,  posse  quidem  majorem  excrescentiam  includere,  attamen  hac  re 
fungum  nunquam  cum  osse  cohaerentiam  organicam  inire  posse,  ita  ut  tantum  continuum  cum  eo  effi¬ 
ciat.  —  Sententiam,  irritamento  marginum  ossis  asperorum  et  acutorum  in  excrescentiam  hujus  ad¬ 
haerentium  effici,  prorsus  falsam  esse,  si  quidem  laciniae  neque  dolores  in  excrescentia,  neque  sym¬ 
ptomata  nervosa  parare  possint.  Pressum,  quem  excrescentia  nondum  perrupta  et  perrupta  in  os  et 
in  foramen  postea  ortum  motibus  cerebri  nunquam  quiescentibus  faciat,  ea  opinione  niti,  excrescen¬ 
tiam  in  cavitate  cranii  oriri,  de  qua  ipsa  disputetur. 

Experimenta  repositionis,  si  in  universum  repositio  fieri  posset,  potius  apta  esse  ad  excrescentiam 
a  marginibus  rimae  osseae  separandam,  quam  ad  ejus  accretionem  promovendam.  —  Haud  minoris 
momenti  argumentum  ad  hanc  sententiam  comprobandam  videtur  Walthero  positum  esse  in  natura  pe¬ 
ricranii  in  eo  loco,  ubi  fungus  situs  est.  Periosteum  enim  ait  incipere  jam  in  majori  distantia  a 
tumore  conspissationem;  hanc  intumescendam  augeri  ea  proportione  qua  propius  accedat  ad  tumorem, 
atque  apparere  hic  etiam  rubrofuscam;  periosteum  cohaerere  firmiter  cum  excrescentia;  in  ejus  su¬ 
perficie  externa  non  magis  mutationem  morbosam  conspici,  quam  in  interna  durae  matris;  super¬ 
ficiem  internam  periostei  cohaerere  aperte  per  vasa  etc.  cum  massa  fungosa;  verbo  periosteum  ha¬ 
bere  omni  ex  parte  eandem  rationem  ad  excrescentiam,  uti  ad  duram  matrem;  ambo  habere  aequa¬ 
lem  partem  in  ejus  origine,  fungum  servare  cum  ambobus  aequalem  conjunctionem. 

Ultimum  argumentum  petit  Waltherus  ex  apalogia  aequalis  degenerationis  periostei  externi  et 
interni  et  substantiae  vasculosae  in  massam  fungosam  in  aliis  ossibus.  Perhibet  enim ,  inter 
omnes  constare,  fungum  durae  matris  etiam  in  aliis  telis  fibrosis,  in  periosteo,  in  ligamen¬ 
tis  fibrosis  articularibus  etc.  obvenire,  id  est,  has  ejusdem  degenerationis  morbosae,  uti  du¬ 
ram  matrem,  ex  aequalibus  causis  esse  capaces,  exinde  gravissimas  conjecturas  faciendas 
esse.  Nimirum,  duram  matrem  in  hoc  morbo  non  qua  talem,  id  est  quatenus  in  aliqua  ratione  cum 
cerebro  versetur,  posse  correptam  esse,^  siquidem  aliae  membranae  fibrosae,  quae  extra  omnem  re¬ 
lationem  ad  cerebrum  versentur,  eidem  degenerationi  morbosae  obnoxiae  sint;  potius  debere  eam 
in  proxima  sua  relatione  ad  ossa  cranii,  i.  e.  quantum  periosteum  ejus  internum  sit,  primario 
modo  pati. 

Duram  matrem,  cranium  et  periosteum  esse  universitatem  vivam.  Nullum  eorum  posse  in  ma¬ 
jori  gradu  mutari  sine  consensu  reliquorum.  Fungum  durae  matris  re  vera  pro  eodem  morbo  cum 
fungo  articulorum  et  tumore  articulorum  albo  esse  habendum. 

Huc  pertinet  etiam  K.  Graff'^),  qui  casum  a  se  descriptum  confirmare  putat  sententiam  lVal~ 
tlierianam.  Secundum  hujus  observationis  epicrisin  contendit  Graff  cum  Walthero ,  malum,  de  quo 
sermo  est,  esse  morbum  reproductionis  organorum,  quibus  ossa  cranii  nutriantur,  cum  eorum  dege¬ 
neratione  fungosa  et  partiali  mutation,e  telae  osseae  in  substantiam  fungosam;  ex  cujus  argumentis, 
quibus  sententiam  suam  comprobare  studuit,  ea  tantum  hic  adferre  sufficiat,  quae  in  omnes  casus 
convenire  dicit  et  quae  sine  historia  casus  ab  eo  observati,  quam  hic  adferre  spatii  angustia  pro- 


1)  Die  Metamorphose  der  Schadelknochen  in  Markschwamm;  im  Journal  fur  Chirurgie  von  Grafe  und  Walther.  Bd.  X. 
St.  1.  S.  76. 

hibet,  intelligi  possunt.  Substantia,  ait,  ossea  circa  fungum  semper,  ac  plerumque  etiam  locis  remo¬ 
tioribus  aegrota  conspicitur  ;  dura  mater  vero  in  loco  ubi  fungus  est,  non  tota  corrupta  sed  ejus 
externa  tantum  facies  cum  fungo  cohaerens  deprehenditur;  internae  faciei  mutatio,  quae  quidem 
raro  accidit,  curatione  medica  efficitur.  Nunquam  dura  meninx  eodem  modo  atque  os  degenerat; 
nunquam  denique  fungus  in  interna  meningis  facie  repertus  est,  quod  certo  eveniret,  si  haec  mem¬ 
brana  mali  sedes  esse  posset. 

§.'3. 

Sententia  eoruniy  qui  malum,  de  quo  loquimur,  e  partibus  valde  diversis  tegminis  cerebri  exoriri  posse, 

contendunt ,  'vel  etiam  totidem  fungi  species  distinguunt. 

'  Venio  nunc  ad  eorum  sententiam,  qui  neutram  opinionum  hucusque  pertractatarum  rejiciunt, 
utramque  potius  veram  et  accuratioribus  observationibus  fundatam  esse  statuunt,  siquidem  ambae 
doctrinae  vel  saltem  quoad  sedem  varios  status  morbosos  respiciunt,  vel  etiam  fungus,  qui  primitus 
unam  tantum  partem  corripuerit,  postea  haud  raro  partes  vicinas  aggrediatur,  ita  ut  ex  anatomica 
disquisitione  vix  definiri  possit,  quam  sedem  primo  habuerit.  Liceat  hic  prae  caeteris  nominare 
J^ickerum  ‘),  qui  alteram  priorum  sententiarum  alteri  minime  repugnare  ostendit,  utramque  pro  diversis 
certe  exemplis  veram  esse  posse  probavit.  Praeterea  Kleinium  ^),  qui,  quamvis  in  ejus  casu  sectione 
instituta  non  solum  integumenta  capitis  sed  ipsum  quoque  cranium  facillime  a  tumoribus  separari 
potuissent,  iique  nihil  communionis  cum  diploe  habuissent,  nihilominus  monet,  casum  hunc  propterea 
memoratu  esse  dignum,  quia  ex  eo  appareat,  ex  altera  parte  IValtherum,  ex  altera  fratres  Wen- 
zelios  veritatem  dixisse. 

Jf.  Schwarzschild  sententias  Wenzelii  et  Wallheri  inter  se  discrepantes  ita  conjungere  et 
quamlibet  ad  speciales  casus  referre  studuit,  ut  fungum  durae  matris  secundum  definitionem  VVen~ 
.zelii,  fungum  pericranii,  fungum  diploSs  et  denique  sirnultaneam  degenerationem  fungosam  omnium 
harum  partium  assumeret.  — 

A.  Ch.  H.  Seerig''^),  cujus  opinio  tribus  observationibus  nititur,  quae  a  IValthero  theoriae  TVen- 
zelianae  oppositae  sunt,  eo  refutare  studuit:  ut  casus  a  TVallJiero  et  antea  Sieboldo  aliisque  obser¬ 
vatos  non  pro  excrescentiis  fungosis  durae  matris  primariis,  sed  pro  fungis  cranii,  pro  primariis 
degenerationibus  ossis  et  secundaria  degeneratione  durae  matris,  quemadmodum  fratres  Wenzel  ejus¬ 
modi  degenerationes  tanquam  fungos  durtte  matris  syphiliticos  aptissime  et  praeclarissime  descripsis¬ 
sent,  declararet.  Hanc  ob  rem  etiam  argumenta  a  Walthero  contra  sententiam  Wenzelianam  allata 
secundum  Seerigium  parum  firma  sunt,  quia  ad  alium  statum  morbosum  spectant;  decursus  autem 
et  symptomata  fungi  durae  matris  proprii  a  Seerigio  prorsus  secundum  Louis  et  IVenzel  statuuntur, 
attamen  excrescentia  fungosa  ipsa  fungus  haematodes  nominatur. 


1)  Noch  etwas  uber  die  schwammigen  Auswuchse  auf  der  harten  Hirnhaut;  im  Journal  von  Graefe  und  von  Walther. 
Bd.  II.  S.  219. 

2)  Betrachtliche  Hii'nhaut  -  Blutschwainme  von  ausserer  Ursache;  im  Journal  von  Graefe  und  von  Walther.  Bd.  III. 
S.  614. 

3)  DIss.  de  fungis  cranii.  Heidelb.  1825.  4. 

4)  Nonnullae  de  fungi  durae  matris  origine  et  diagnosi.  Acced.  Tabulae  tres  lithogr.  Vratislaviae.  4. 

Similem  sententiam  statuit  etiam  jBcA  *),  de  casu  a  se  observato,  in  quo,  postquam  tumorem 
cum  Praecipitato  rubro  et  Alumine  usto  conspersisset,  massa  fungosa  fere  prorsus  remota  atque  ita 
non  solum  oculi,  sed  etiam  digiti  et  specilli  ope  clariore  intuitu  mali  comparato,  os  bregmatis  in 
ambitu  numi  octo  grossorum  conditione  normali  desitutum  animadvertebatur,  loco  tabulae  laevis  a 
periosteo  vestitae  conspiciebatur  tegumentum  osseum  superficiei  aliquid  abductum,  caeterum  cum 
residuis  pseudoproductionis  non  destructis  obtectum  et  cum  iis  intime  mixtum,  sanguinosum,  aspectu 
holosericum,  inaequale  et  gibbosum,  solito  tamen  ab  attactu  mollius,  quod  in  duobus  locis,  et  quidem 
in  parte  anteriori  superiori  et  posteriori  inferiori  spatii,  in  continuitate  sua  rimis  crassitudine  calami 
scriptorii  mediocris  penitus  interruptum,  hic  adhuc  cum  marginibus  osseis  intime  cohaerentem  par¬ 
tem  massae  cellulosae  pulsantis  cingebat,  per  quam  manubrium  folii  myrtiformis  vi  quadam  adhibita 
tam  profunde  deprimi  potuit,  ut  in  cranio  consueta  ratione  constructo  necessario  penetratio  rimae 
usque  ad  cerebrum  assumi  debuisset. 

Pro  hoc  jam  casu  Eck  denominationem  Sieboldianam,  fungus  cranii,  prae  caeteris  aptam  esse 
putavit,  licet  ea  in  universum  non  semper  apta  sit.  Pro  aliis  casibus,  ait,  posset  iterum,  prout 
origo  morbi  fuerit,  nomen  fungus  durae  matris  vel  fungus  jtericranii  magis  malum  hoc  denotare; 
etenim  quo  magis  constet,  metamorphosin  diploes,  durae  matris  vel  periostei,  qua  excrescentia  fun¬ 
gosa  formatur,  celerrime  ab  uno  etiam  in  alia  membra  hujus  organicae  communitatis  extendi,  quae 
tam  sensu  anatomico  quam  physiologico,  et  praecipue  per  ramos  vasorum  intime  cohaerent,  germen 
tamen  illius  labis-  hic  omnino  non  magis,  uti  in  aliis  morbis  ossium,  v.  c.  arthrocace,  semper  in 
eodem  puncto,  potius,  secundum  diversitatem  causarum  et  ejus  efficientiae,  mox  primum  in  tela 
ossea  et  ejus  vasis  formari  et  quamdam  diversitatem  fontis  dari.  —  Nec  praeteream  Ebermaierim,  qui 
in  tractatu  suo ')  casum  fungi  medullaris  ossium  cranii  descripsit,  quem  durante  vita  observavit, 
et  ex  quo  in  sectione  sequebatur,  excrescentium  medullarem  non  solum  in  externa  sed  etiam  interna 
superficie  ossium  fuisse  formatam,  os  vero  non  perruptum,  sed  in  superficie  interna  et  externa  cum 
subtilissimis  et  pulcherrimis  acuminibus  osseis  fuisse  obsitum,  quae  in  ipsam  massam  medullarem 
transibant.  Cum  pericranio  excrescentia  externa  non  cohaerebat,  bene  vero  interna  cum  dura  matre. 
Simul  aderat  in^  superficie  interna  durae  matris  excrescentia  medullaris.  —  Phaenomena  in  hoc  casu 
necessario  cum  illis  in  fungo  durae  matris  secundum  Louis  et  JVenzel  non  conveniebant,  —  Memo¬ 
ratu  dignis  animadversionibus  de  formatione  fungi  medullaris  et  haematodis  Ehermaierus  ratione 
fungi  durae  matris  secundum  Louis  et  Wenzel  sequentes  contemplationes  subjungit.  —  Contendit 
nimirum  secundum  delineatam  imaginem  fungi  cranii  vix  intelligendum  esse,  quomodo  priores  scripto¬ 
res  hunc  ipsum  tanquam  fungum  durae  matris  descripsissent,  atque  huic  ex  sua  phantasia  prorsus 
opiniones  et  phaenomena  tribuissent,  quae  fungo  durae  matris  adhuc  in  novissimis  descriptionibus 
quoque  adseripta  inveniamus.  Eungum  cranii  adeo  ipsa  natura  in  decursu  differre  a  malo,  quod 
scriptores  fungum  durae  matris  nominent,  ut  vix  major  differentia  cogitari  possit,  quam  decursus 


1)  Kleiner  Beitrag  zu  der  Lehre  von  den  schwammigen  Auswiichsen  am  SchadeI;  im  Journal  von  Grac/e  und  von  Wah 
ther.  Bd.  V.  St.  1.  S.  105. 

2)  Ueber  den  Schwamm  der  Schadelknochen  und  die  schwammartigen  Auswiichse  der  harten  HIrnhaut.  Eln  auf  Beoach- 
tung  und  Untersuchung  begriindeter,  durcli  10  Abbildungen  erlauterter  Beitrag  zur  nahern  Erkenntniss  dieser  Uebel.  Diis- 
seldorf  1829.  4. 

primi  ab  eo  secundi.  Dum  Ebermaierm  audet,  WuUherum  confusionis  duarum  ipsa  natura  difte- 
rentium  formarum  morbosarum  accusare,  putat  tamen,  ut  in  magnis  illis  tenebris,  quae  supra  hunc 
morbum  dominentur,  et  in  ejus  raritate,  haec  confusio  eo  facilius  locum  habere  potuisset,  quo  magis 
argumenta  physiologica  eam  utpote  veram  et  necessariam  demonstrare  viderentur.  Nec  non  Wal- 
Iheritm  semper  adhuc  omni  jure  contendi  posse,  nullum  casum  fungi  durae  matris  genuini  satis  ac¬ 
curate  pervestigatum  et  qua  talem  demonstratum  esse,  inprimis,  quomodo  fratres  Wetixel  rem  des¬ 
cribant.  c —  Ebermaierm  quum  de  independentia  durae  matris  et  de  glandulis  Pacchionii,  quas  pro 
productis  morbosis  habet,  loqtiitur,  contendit,  ex  historia  ejus  casus  clare  prodire,  perforationem 
ossium  cranii  in  fungo  cranii  omnino  accidentalem  et  nullo  modo  necessariam,  praeterea  a  Wallhero 
descriptum  morbum  prorsus  alium  esse,  quam  qui  Wenzelio ,  Louis  et  reliquis  scriptoribus  ob 
oculos  versabatur.  Inde  sequi,  argumenta  tria,  quibus  JValtherus  sententiam  suam  probare  studeat, 
nullatenus  huc  spectare,  siquidem  duo  morbi  necessario  non  communia  symptomata  provocare  possint. 
De  proprio  igitur  fungo  ossium  cranii  non  dici  posse: 

1)  fungum  qui  dicitur  durae  matris  massam  esse  vasis  sanguineis  admodum  abundantem,  quae 
proprie  tantum  ex  vasis  et  tela  cellulosa  constet,  i.  e.  ex  arteriis  et  venis  enormi  modo  dilatatis, 
eamque  ob  rem  verosimile  reddi,  eum  ex  dilatatis  vasis  diploes  et  illis  oriri,  quae  per  cranium  pe¬ 
netrent,  intra  quod  propria  massa  ossea  destructa  et  degenerata  sit. 

2)  Pari  modo  ineptum  esse,  vasa  quoque  durae  matris  jam  in  aliqua  distantia  a  fungo  valde 
dilatata  esse,  et  quidem  eo  magis,  ubi  in  ejus  substantiam  transeant;  utrumque  nullo  modo  accidere, 
et  ratione  vasorum  ab  Ebermaiero  omnino  contrariam  indolem  inventam  esse. 

3)  Quum  fungus  proprie  in  substantia  ossium  cranii  formetur,  patere,  cur  tantum  superficies 
externa  durae  matris  hujus  rei  particeps  videatur,  in  superficie  interna  vero  prorsus  nulla  mutatio 
morbosa  animadvertatur.  Ebermaierm  magnum  in  hac  fungum  medullarem  invenit. 

Firmam  cohaerentiam  fungi  cum  marginibus  rimae  osseae,  in  qua  Waltherus  certissimum  argu¬ 
mentum  falsitatis  sententiarum  Wenzelii  invenit,  omnino  ostendere,  perforationem  in  hoc  morbo  mi¬ 
nime  adeo  characteristicam  esse,  uti  in  ea  a  Wenzelio  assumta. 

Ex  iisdem  etiam  argumentis  explicari,  cur  ne  unum  quidem  signorum  diagnosticorum,  quae 
Wenzel  et  ceteri  scriptores,  ipse  Chelius  adhuc  memorarunt,  a  Wallhero  reperiretur.  Si  haec  con¬ 
fusio  revera  locum  habuisset,  non  dubium  esse,  fungum  durae  matris  verum  ita  decurrere,  quemadmo¬ 
dum  alii  scriptores  indicarint.  Neutiquam  tamen  Ebermaierm  contendere  vult,  ut  fratres  Wenzel^ 
si  vel  maxime  in  summa  veritatem  dixissent,  tantum  naturam  describerent,  et  non  quaedam  ex 
phantasia  sua  abstrahendo' et  concludendo  adjicerent;  quippe  quod  ne  unus  quidem,  casus  veri  hujus 
fungi  durae  matris  cum  ea  diligentia  durante  vita,  uti  post  mortem,  exploratus  et  observatus  sit, 
qualem  decisio  rei  adeo  gravis  requireret. 

“Cum  his  opinionibus  denique  ea  conjungenda  est,  quam  recentissimis  temporibus  Chelius^) 
protulit  et  quae  jubet,  theoriam  a  Louis  et  lEenzel  stabilitam  tantum  ad  proprium  fungum  durae 
matris  esse  applicandam;  minime  autem  mereri  nomen  fungi  durae  matris,  quod  a  Sieboldio,  Sandi- 
fortio,  Walthero  aliisque  observatum  est ,  sed  describendum  esse  tanquam,  fungum  cranii,  siquidem 


1)  Handbuch  der  Chirurgie.  Bd.  II.  S.  455.  —  Zur  Lehre  von  den  schwammigen  Auswuchsen  der  harten  Hirnhaut 
imd  der  Schadelknocheu.  Heidelberg  1831,  S.  27.  fol. 

hic  vel  a  diploe,  vel  a  pericranio  et  dura  matre  simul  degeneratio  incipiat,  atque  os  in  massam 
spongiosam,  plus  minusve  firmam  mutetur.  In  qua  quidem  argumentatione  clarissimus  vir  ita  pergit: 
differentiam  inter  fungum  durae  matris  et  fungum  cranii  aequiparandam  esse  conditioni  similium 
degenerationum  aliorum  ossium,  ubi  excrescentiae  fungosae  inter  periosteum  et  os  formentur,  atque 
os  non  nisi  massa  luxuriante  destruatur,  interea  aliae  excrescentiae  fungosae  ex  osse  ipso  eleven¬ 
tur,  quod  in  massam  spongiosam,  sarcomatodem,  steatoitiatodem  vel  aliam  mutetur. 

Eadem  prorsus  ratione  etiam  Blasius  fungum  cranii,  fungum  durae  matris ,  fungum  pericranii 
et  fungum  complurium  partium  capitis  distinxit. 

Collectis  jam  singulis  de  fungo  durae  matris  a  viHs  doctis  statutis  sententiis,  locus  omnino  hic 
videtur  esse  commodus,  ut  nostrum  qualecunque  judicium  adferamus;  ne  autem  repetitionibus  superfluis 
locus  detur,  quod  hic  facere  delbuissemus ,  in  ultimo  hujus  libelli  capite  pro  virium  nostrarum  imbe¬ 
cillitate  suscipere  studebimus ,  sperantes  fore  ut  etiam  ex  observationibus  uobisciim  communicatis 
nunc  exponendis,  quaedam  argumenta  depromantur. 


CAPUT  n. 

obsTervationum  mecum  communicatarum  expositio. 


OBSERVATIO  I. 

Christiana  M  . .  .  .  r.,  viginti  octo  annorum,  uxor  sculptoris  Dresdae,  parentibus  tenuis  valetudinis 
edita,  morbos  infantiles,  quantum  cognosci  potuit,  postquam  jam  primis  annis  aetatis  insignem 
dispositionem  scrofulosam  ostenderat,  sine  alio  incommodo  superavit,  nisi  quod  ex  illo  tempore 
magis  quam  antea  molestiis  scrofulosis  et  ophthalmiis  frequenter  redeuntibus  afficeretur.  Anno 
aetatis  decimo  quinto  menstrua  apparuerunt,  anno  autem  vigesimo  primo,  viro  nupsit.  Durante 
matrimonio  ejus  felici  plures  infantes  peperit,  qui  vero  mox  post  partum  moriebantur.  Sine  omni 
graviori  morbo  antea  conspicuo  M.  doloribus  capitis  pressoriis  ex  longiori  tempore  praegressis  in 
medio  ossis  frontis  eminentia  parva  haud  multum  dolente  affecta  est,  quae,  absque  eo  ut  cutis  eam 
tegens  mutata  esset,  sensim  sensimque  crescebat.  Mechanicae  alicujus  rei  nocivae,  quae  antea  lo¬ 
cum  habuisset,  M.  non  erat  conscia,  bene  vero  observare  voluit,  habitum  ejus  antea  hilarem  jam 
antea  et  eo  tempore,  ubi  parvus  ille  tumor  ortus  est,  disparuisse,  colorem  faciei  mutatum  esse  in 
pallide  terrestrem,  vires  digestionis  conspicue  tenuiores  esse  redditos  et  se  se  semper  valde  defatiga¬ 
tam  sensisse.  Tumore  crescente,  contra  quem  a  variis  medicis  varia  remedia,  inprimis  hirudines, 
emplastra  emollientia,  inunctiones  sine  omni  effectu  adhibebantur,  debilitas  universalis  et  cachexia 
magno  pallore  et  decremento  turgoris  vitalis  se  se  magis  magisque  exserens  augebantur.  M.  perdidit 


1)  De  fungi  durae  matris  accuratiori  distinctione.  Hal.  1829.  8. 

simul  priorem  animi  vigorem.  Postquam  sub  hisce  phaenomenis  et  doloribus  capitis  simul  locum 
habentibus,  qui  periodice  augebantur,  tumor  volumine  auctus  erat,  aegrota  praeterea  adhuc  a  dolo¬ 
ribus  pressoriis  pandentibus  juxta  maxillam  superiorem  et  inferiorem  in  latere  dextro  vexabatur, 
quibus  serius  haud  exiguus  tumor  durus  istarum  partium  accessit.  Medicus  quidam  practicus  Dres- 
densis,  qui  aestate  1831.  ad  curandam  hanc  foeminam  vocatus  erat,  praeter  tumorem  ossis  frontis 
ad  magnitudinem  pomi  minoris  auctum,  etiam  tumorem  lateris  faciei  dextri  invenit,  qui  inde  ab 
aure  usque  ad  mentum  extendebatur,  satis  firmus  erat,  in  summo  apice  cute  coeruleo-rubra  obduce¬ 
batur  atque  aegrotae  multos  dolores  procreavit.  Explorata  cavitate  oris  animadvertebat  ille,  non 
solum  partes  ejus  molles  in  latere  dextro  graviter  esse  tumidas,  sed  etiam  intumescentiani  ipsius 
maxillae  inferioris.  Caeterum  fluctuatio  in  pluribus  locis  hujus  tumoris  ignorari  non  potuit.  Ad¬ 
hibitis  gargarismatibus  et  cataplasmatibus  emollientibus  tumor  introrsum  aperiebatur  magnamque 
quantitatem  ichoris  admodum  foetidi  effudit.  Foramen  abscessus  nonnunquam  claudebatur  et  aperie¬ 
batur,  in  quo  effluvium  fluidi  foetidi  per  aliquod  tempus  mansit.  Durante  hoc  tempore  tumor  in 
osse  frontis,  etsi  tarde  tamen  insigniter  crevit,  absque  eo  ut  color  integumentorum  externorum  muta¬ 
retur.  Inde  ab  eo  tempore,  ex  quo  tumor  in  mandibula  formabatur,  vires  aegrotae  magis  magisqUe 
imminuebantur,  atque  quum  Gener,  ah  Anmon  mense  octobris  1831  in  consilium  vocaretur,  sequentia 
invenit. 

Tumor  in  osse  frontis  magnitudine  ovi  gallinacei  cute  adhuc  sana  obductus,  loco  suo  moveri 
non  poterat,  consistentiae  satis  firmae,  qui  in  accuratiori  exploratione  neque  pulsationem  neque  ca¬ 
lorem,  sed  in  ambitu  marginem  osseum  peculiariter  formatum  exhibuit,  per  quem  tamen,  neque 
contentione  quadam  adhibita,  ne  ad  lineae  latitudinem  quidem  reprimi  potuit.  In  repositionis  peri¬ 
culis  aegrota  nullos  prorsus  dolores  vel  aliam  sensationem  accusavit,  quae  quandam  affectionem  ce¬ 
rebri  prodere  potuisset.  Tumor  faciei  dextri  lateris,  qui  hucusque  vehementes  continuantes  dolores 
paravit,  inde  ab  osse  zygomatico,  cujus  margo  superior  admodum  obscure  sentiebatur,  usque  ad 
mentum  extendebatur,  totum  spatium  inter  aurem,  mentum  et  angulum  maxillae  inferioris  explens, 
in  quo  ultimo  loco  summam  altitudinem  assecutus  est,  caeterum  immobilis,  consistentiae  inaequalis, 
in  nonnullis  locis  mollior  in  aliis  durior.  Cutis  tumorem  obducens  satis  firmiter  cum  eo  concreta 
erat  atque  in  eo  loco,  ubi  tumor  maximam  altitudinem  assequebatur,  coloris  pallide  rubro -coerulei. 
Fluctuatio  vero  sub  ea  non  animadvertebatur.  Aperto  ore,  quod  parum  tantum  aperiri  potuit,  aegrota 
incrementum  dolorum  sensit.  In  ore  ipso  digitus  explorans  haud  exiguam  intumescendam  maxillae 
inferioris  inprimis  ejus  processuum  animadvertebat.  Tumor  harum  partium,  qui  etiam  partes  molles 
involvit  inaequalis  fuit,  ab  attactu  duriusculus.  Odor  ex  ore  admodum  penetrans  erat,  licet  hoc 
ipso  tempore  nullum  effluvium  ichoris  adesset.  Simul  reperiebatur  tumor  dolens,  qui  primum  ex 
brevi  tempore  formatus  erat,  in  osse  sacro,  trium  circiter  pollicum  longus,  unius  et  dimidii  latus, 
qui  inde  a  prima  usque  ad  tertiam  vertebram  sacralem  extendebatur,  quarum  processus  spinosi  tan¬ 
tum  obscure  sentiebantur.  Consistentia  hujus  tumoris  respondebat  illi  in  maxilla  inferiori,  cutis 
supra  eum  immutata  apparebat. 

Praeter  dolores,  qui  in  tumore  maxillae  inferioris  et  in  osse  sacro  locum  habuerunt  et  periodice 
augebantur,  aegrota,  quae  valdopere  emaciata  conspiciebatur,  de  universali  laxitate  et  imbecillitate, 
de  frequenter  redeunte  inquietudine  et  anxietate  cum  cordis  palpitatione  conjunctis,  nec  non  de  mi¬ 
noribus  exacerbationibus  febrilibus  conquerebatur  sub  vesperam  intrantibus,  quae  horripilatione  fugaci, 
brevi  cum  ardore  subitaneo  variante  cognoscebantur,  et  sudore  plerumque  versus  tempus  matutinum 

apparente  et  praesertim  tantum  in  superiori  parte  corporis  erumpente  finiebantur.  Sudore  praeter¬ 
lapso  cutis  plerumque  sicca  et  tensa  tangebatur;  pulsus  erat  debilis,-  parvus,  aliquantum  frequens; 
desiderium  ciborum  exiguum,  usus  nutrimentorum  solidorum  facile  irritationem  et  proclivitatem  ad 
vertiginem  provocavit.  Lingua  erat  pallida,  ad  radicem  muco  tenui  obducta.  Sapor  putridus,  ab¬ 
domen  molle,  evacuationes  alvinae  irregulares,  plerumque  tardae. 

Quae  quum  ita  essent.  Generos,  ah  Ammoii  dyscrasiam  universalem  localibus  fungosis  degenera¬ 
tionibus  ossis  et  periosteorum  conspicuam  statuens  pari  modo  uti  ejus  antecessores  de  curatione 
radicali  cogitare  non  potuit  atque  persuasum  sibi  habuit,  omnia,  quae  ars  praestare  q)ossit,  tantum 
in  mitigationem  molestiarum  referri  debere  et  mutationem  assimilationis  et  reproductionis  minime 
esse  negligendam.  Primae  indicationi  ab  initio  remediis  mitioribus  narcoticis,  nimirum  Extracto 
Hyoscyami,  Aqua  Laurocerasi  et  serius  ipso  Opio  respondebatur;  respectu  alterius  vero  China  et 
Natrum  carbonjcum  in  usum  vocabantur.  Attamen  sine  effectu.  Postquam  nimirum  diversis  tempo¬ 
ribus  profluvium  fluidi  ichorosi  in  cavitatem  oris  compareret,  phaenomena  febris  lentae  semper  magis 
augerentur,  apparuit  per  plures  dies  status  soporosus,  qui  interdum  a  deliriis  vehementibus  inter¬ 
rumpebatur  atque  vitae  aegrotae  die  quinto  Januarii  1832  finem  imposuit. 

Sectio  cadaveris  per  Exper.  Gescheidt  Medicum  practicum  Dresdae  die  septimo  ejusdem  mensis 
instituta,  sequentia  exhibuit  phaenomena. 

Praeter  tumores  jam  commemoratos,  quorum  ille  in  gena  jam  in  majorem  resolutionis  gradum 
transgressus  erat,  et  praeter  nonnullas  maculas  cadaverosas  in  dorso  nihil,  quod  abnorme  esset,  in 
cadavere,  quod  sceletum  cute  obductum  simulabat,  reperiebatur. 

Quod  attinet  tumorem  in  osse  frontis,  cutis,  quae  supra  eum  extendebatur,  conspiciebatur  externe 
naturalis,  resectione  autem  ejus  cruciformi  facta  et  lobis  rejectis  animadvertebatur,  panniculum 
adiposum  disparuisse  atque  massae  pseudoorganicae  molli  fungosae  inferius  accuratius  describendae 
locum  cesisse.  Quoad  sedem  et  dimensiones  ejus  demta  reliqua  cute  capitis  sequentia  reperieban- 
tur.  Satis  rotunde  formatus  cum  margine  suo  superiori  inde  ab  eo  loco,  ubi  sutura  sagittalis  cum 
sutura  coronaria  collidit  ad  pollicem  et  tres  lineas  a  processu  zygomatico  ossis  frontis  distabat,  la¬ 
titudine  sua  aequabat  pollicem  et  tres  lineas  et  in  longitudine  pollicem  et  quinque  lineas,  in  altissimo 
suo  loco  circiter  ad  dimidium  pollicem  supra  convexitatem^  ossis  frontis  prominebat  et  ostendebat 
substantiam  rubroflavi  coloris,  in  qua  neque  dilatationes  vasorum  neque  clare  fibrosa  constructio 
cognosci  poterant,  et  ratione  consistendae  polypos  cordis  organicos  duritie  multum  superavit.  Inte¬ 
gumentis  cranii  caute  remotis  observabatur,  tumorem  externe  conspicuum  cum  osse  frontis  intime 
concretum  in  hoc  affixum  mansisse,  quum  interim  alius  a  dura  matre  egrediens  facile  solvebatur  et 
in  hac  membrana  adhaerens  manebat.  Os  frontis  in  sua  superficie  interna  perforatum  una  quasi  ca¬ 
vitate  instructum  erat,  cujus  fundum  excrescentia  ab  osse  frontis  egrediens  sistebat.  Cavitas  ipsa 
in  ambitu  minor  quam  tumor  supra  eam  positus  longitudine  pollicem  et  lineas  duas  et  latitudine 
novem  lineas  aequabat,  caeterum  marginibus  inaequalibus  dentatis  instructa.  In  ambitu  hujus  in 
osse  frontis  formatae  cavitatis  plures  loci  conspiciebantur,  in  quibus  resorptio  sulcos  dendritice  for¬ 
matos,  in  quorum  ambitu  color  subruber  substantiae  osseae  cognoscebatur,  provocavit.  Superficies 
superior  fungosi  corporis  a  dura  matre  egredientis  ratione  formae  superficiei  inferiori  illius  prorsus 
respondebat  quae  in  osse  frontis  reperiebatur;  consistentia  tamen  prioris  aliquantum  firmior  erat,  co¬ 
lor  rubrior,  ambitus  vero  prorsus  respondebat  cavitati  in  osse  frontis.  Vasorum  rainificationes  pari 
modo  in  superiori  perspicue  animadverti  non  potuerant,  recte  vero  aparuerunt  singula  vasa  in  massa 

fungosa  incisione  in  eam  facta  in  superficiebus  incisurae.  Dura  mater  in  superficie  sua  superiori  in 
locis  circumjacentibus  fungi  relaxata  fuit,  coloris  subrubri,  caeterum  sana,  inferior  versus  cerebrum 
spectans  superficies  quoque  relaxata,  sine  excrescentiis,  in  qua  tamen  tricae  ramificationum  vasorum 
permultarum  et  subtilium  conspiciebantur,  quae  in  ambitu  basim  fungi  superabant.  Sinus  durae  ma¬ 
tris  magnus  sanguine  nimis  repletus  erat,  pari  modo  vasa  venosa  cerebri.  Lobus  cerebri  anterior 
sinister  a  fungo  valde  compressus  apparebat,  attamen  ne  minimum  quidem  degeneratus  erat,  ventri¬ 
culi  cerebri  non  nimis  cum  aqua  erant  repleti,  et  in  universum  in  accuratiori  cerebri  exploratione 
nulla  alia  abnormitas  in  eo  animadvertenda.  Pari  ratione  etiam  basis  cranii  omnino  sana  reperie- 
batur.  Facta  incisione  in  tumorem  mandibulae,  qui,  uti  jam  commemoravi,  maxime  decompositus 
erat,  massae  male  olentis  nigrae  pultiformis  quantitas  duarum  unciarum  effluxit,  qua  evacuata  hujus 
tumoris  natura  quoque  fungosa  comprobabatur.  A  processu  condyloide  maxillae  inferioris  egressus 
circumjacentes  partes  molles  destruxit,  caeterum  in  consistentia  multo  laxior  erat,  ita  ut  singulae  partes 
cum  manubrio  cultri  solvi  potuissent.  Inter  membranam  mucosam  oris,  quae  caeterum  prorsus  dege¬ 
nerata  fuit,  et  tumorem  nonnullae  parvae  cavitates  conspiciebantur,  ichore  foetido  plenae.  Tumor 
in  osse  sacro  apparuit  in  exploratione  inde  a  secunda,  tertia  et  quarta  vertebra  egrediens,  habuit 
structuram  fungi  in  osse  frontis  adnati,  non  videbatur  autem  usque  in  canalem  vertebralem  penetrare, 
siquidem  culter  immissus  ubique  resistentiam  duram  tangenti  prodidit.  Ratio  canalis  vertebralis 
ipsius,  ne  cadaver  nimis  comminueretur,  explorari  non  potuit. 

In  cavitate  thoracis  et  abdominis  nihil  praecipue  abnorme  apparuit. 


J 

OBSERVATIO  II. 

Duorum  annorum  infans  lorarii  S.  ad  finem  anni  aetatis  primi  peculiari  morbo  oculorum  affec¬ 
tus  est,  qui  ab  Exp.  Weller  in  consilium  vocato  pro  incipiente  fungo  medullari  bulbi  oculi  cognos¬ 
cebatur,  Morbus  in  menses  singulos  crevit  et  finiebatur  irruente  coecitate  infantis  absque  exophthal¬ 
mo  vel  luxuriatione  bulborum  exortis.  (Exp.  Weller  descripsit  hunc  casum  in  novissima  editione 
sui  compendii,  Berolini  1830.  Pag.  414.  ad  not.  tanquam  fungum  medullarem  sanatum.')  In  hoc 
rerum  statu  Gen.  ah  Ammon  in  consilium  vocatus,  sententiae  Exp.  Welleri  accedens  cognovit  in  hac 
peculiari  oculorum  metamorphosi  mutationes,  quae  ab  eo  in  annalibus  Heckerianis  Bd.  XI.  S.  I, 
tanquam  proprius  eventus  fungi  medullaris  descriptae  sunt.  Haec  quidem  opinio,  tristem  exitum  in 
coecitatein  in  hoc  infante  propterea  semper  adhuc  bonum  fuisse,  quia  luxuriationes  atroces,  quae 
plerumque  in  orbita  apparent,  hic  non  adfuissent,  in  hoc  casu  haud  diu  vera  apparuit,  quoniam  haud 
multum  post  metamorphoses  graves  in  orbita,  in  parotide  sinistra  et  in  osse  frontis  accedebant. 
Quum  enim  Gen.  ah  Ammon  quinque  menses  serius,  ex  quo  infantem  prima  vice  viderat,  denuo  ad 
eum  videndum  vocaretur,  sequentia  invenit.  Infans,  qui  maximam  partem  diei  in  statu  semisoporoso 
sopitus  erat,  attamen  nullas  alias  turbationes  naturalium  functionum  nisi  diarrhoeam  cum  obstructione 
alternantem  exhibuit,  nunc  in  utroque  oculo  magnos  exophthalmos  habuit.  Exophthalmus  sinister 
magnam  exhibuit  degenerationem  conjunctivae  et  corneae  bulbi,  qui  a  palpebris  quoque  protrusis 
amplius  tegi  non  poterat.  Exophthalmus  dexter  ita  formatus  esse  videbatur,  ut  hic  per  causam  me¬ 
chanicam  ex  orbita  egredientem  palpebra  superior  simul  cum  bulbo  degenerato  conice  extrorsum 

propelleretur,  ita  tamen,  ut  palpebra  superior  bulbum  degeneratum  tegeret.  Parotis  sinistra  graviter 
tumebat  et  implebatur  ingenti  copia  vasorum  varicosorum,  quae  supra  utrumque  exophthalmum  usque 
ad  frontem  extendebantur  atque  ibidem  cum  alliis  venis  varicosis  per  anastomoses  conjungebantur.  Iri 
osse  frontis,  secundum  suturam  coronalem  animadvertebatur  series  tumorum  altorum  magnitudine 
nucis  juglandis  regiae  juxta  se  positoium.  Per  cutem  hosce  tumores  tegentem  non  degeneratam  vasa 
varicosa  perlucebant.  Tumores  exhibuerunt  notum  sensum  proprium  fluctuantem,  qui  tam  facile  et 
tam  saepe  cum  fluctuatione  confunditur.  Infans  moriebatur  post  longos  dolores  denique  soporosus. 

In  sectione  capitis,  quam  Gen.  ah  Ammon  praesente  Exp.  Wellero  fecit,  invenit  ille  sequentia. 

Universa  massa  cerebri  valde  mollis,  sed  non  emollita,  adeo  extensa  erat,  ut  cranio  remoto  ce¬ 
rebri  membranae  instar  sacci  impleti  apparerent.  In  ventriculis  cerebri  nulla  aqua  inveniebatur,  nisi 
quod  in  sinibus  et  venis  cerebri  vis  sanguinis  venosi  conspiceretur ;  neque  in  tunicis  neque  in  massa 
cerebri  vestigium  exsudati.  Nervi  optici,  sicuti  omnes  in  basi  originem  ducentes  nervi  normales 
erant.  Contra  vero  periorbita  in  statu  fungosae  luxuriationis  versabatur,  et  pro  causa  exophthal¬ 
morum  spectari  debuit,  quoniam  ea  in  aequabili  satis  magna  luxuriatione  fungosa  spatium  orbitae 
imminuebat  atque  ita  bulbos  ex  eorum  situ  normali  pellebat  et  palpebras  elevabat.  Sclerotica  utri- 
usque  oculi  jam  luxuriationis  fungosae  particeps  esse  incepit,  forma  tamen  bulborum  hac  re  detri¬ 
mentum  non  cepit,  quorum  structura  interna  quoque  morbose  mutata  erat,  quemadmodum  Gen.  ah 
Ammon  in  sua  mox  edenda  anatomia  pathologica  oculi  cum  tabulis  aeneis  amplius  ennarrandi  oc¬ 
casionem  inveniet.  Parotis  erat  spissa  et  aucta  atque  partes  fibrosae  in  regione  hujus  glandulae 
plus  minusve  crassae.  Quod  attinebat  naturam  tumorum  in  cranio,  pro  nostra  materia  pathologica- 
anatomica  maximi  momenti,  reperiebatur,  integumenta  communia  cum  illis  tumoribus  intime  cohae¬ 
sisse,  et  tantum  difficile  ab  iis  separari  potuisse;  qui  in  sutura  coronali  positi  structuram  crassam 
et  colorem  puniceum  exhibuerunt  nihilque  aliud  erant  nisi  galeae  conspissationes.  Resecto  ejusmodi 
tumore  conspiciebatur  eos  cum  partibus  osseis  subjacentibus  eo  intime  cohaesisse,  quod  superficies 
ossis  in  cuspides,  proprias  non  multum  elevatas  innumeras  degenerata  esset,  qualis  plerumque  spinae 
ventosae  adscribitur.  Proxime  circa  hosce  singulos  tumores  os  sanum  erat,  tantum  praerupte  uti 
quodam  margine  circumscriptum.  Superficies  ossis  frontis  interna  exhihuit  hanc  peculiarem  cuspidi- 
formem  degenerationem  ossis  multo  magis  et  fortius  atque  inter  et  in  his  cuspidibus  posita  erat 
massa  fungosa  colore  puniceo,  quae  vero  etiam  cum  superficie  externa  durae  matris  cohaerebat,  ita' 
quidem  ut  superficies  cranii ,  interna  et  dura  mater  massam  exhiberet  tantum  per  fungum  et  apices 
ossium  concretam.  Degeneratio  haec  extendebatur  supra  maximam  partem  superficiei  internae  ossis 
frontis.  In  superficie  interna  durae  matris  nulla  mutatio  conspici  poterat. 

CAPUT  m. 

SEISTENTIA  NOSTRA  DE  FUNGO  DURAE  MATRIS. 


Quodsi  igitur  eventus  observationum  nobiscum  communicatarum  cum  sententiis  a  viris  doctis  de 
hisce  tumoribus  capitis  prolatis  inter  se  comparamus  atque  argumenta,  quibus  singulorum  observa¬ 
tiones  nituntur,  accurate  consideramus:  non  dubitamus,  quin  vera  habeatur  et  sententia  Wenzelii 
et  Waltheri,  quam  uterque  de  observationibus  et  casibus  suis  contendebat,  modo  singula  exempla 
recte  distinguantur,  et  quod  in  uno  casu  inventum  et  observatum  est,  non  ad  omnes  transferatur, 
singulorum  observationes  non  detorqueantur,  aut  alteri  nimis  adhaerendo  altera  praepropere  non  de¬ 
moveatur.  Quam  ob  rem  sententiam  recentissimorum  veritati  proxime  accedere  contendimus^  secun¬ 
dum  quam  malum,  de  quo  loquimur,  aut  e  partibus  integumentorum  cerebri  singulis  aut  e  pluribus 
simul  exoriri  posse  affirmant,  variasque  species  istarum  excrescenstiarum  assumunt.  Etsi  autem  jam 
meum  esset,  argumenta  praecipue  eorum  pervestigare,  qui  sententiae  suae  nimis  indulgebant  et  alte¬ 
ram  depellere  studebant,  quum  tamen  recentissiinis  temporibus  Blasius^)  varias  species  fungorum 
capitis,  supra  a  nobis  commemoratas,  distinguendo  et  inprimis  Chelius  ^),  qui  quatuor  observationibus 
a  se  ipso  factis  innitens  quinque  species  ejusmodi  fungi  statuit^),  gravissimis  argumentis  eos  refutarunt, 
liceat  nobis  igitur  propter  angustiores  spatii  nobis  concessi  limites  Lectores  Benevolos  ad  laudatos 
auctores  ablegare. 

Quamvis  autem  a  Blasio  et  a  Chelio  in  tractatibus  jam  saepius  a  nobis  citatis  varii  fungi  ca¬ 
pitis  pro  sede  differentes  contra  adversarios  fuissent  exhibiti  et  praecipue  sub  classe  quae  fungos 
complurium  partium  capitis  comprehendit,  diversae  combinationes  et  modificationes  hujus  morbo¬ 
sae  affectionis  ante  oculos  sint  positae -minime  tamen  credendum  est,  numerum  omnium  ejusmodi 
complicationum  exemplis  allatis  jam  esse  absolutum,  quam  potius  in  singulis  casibus  novas  adhuc  et 
hucusque  nondum  observatas  varietates  occurrere  posse.  Hujus  rei  argumentum  praebent  observa¬ 
tiones  a  nobis  ennarratae,  in  quarum  prima  tumor  frontalis  externe  conspicuus  cum  osse  frontis  intime 
concretus  conspiciebatur,  qui  terminos  ejusdem  ossis  minime  transgrediebatur,  interim  alius  a  dura 
matre  egrediens  facile  solvebatur  et  in  hac  membrana  adhaerebat. 

Nonne  igitur  duo  fungi  quoad  sedem  satis  inter  se  distincti,  alter  fungus  cranii,  alter  fungus 
durae  matris  genuinus  simul  aderant  in  eadem  capitis  regione?  Rem  ita  comparatam  fuisse  ulterior 


1)  Loc.  dt. 

2)  Zur  Lehre  von  den  sdiwammigen  Auswiichsen  etc.  pag.  28  et  59. 

3)  Nota.  Distinguit  enim  Vir  Excell.  sequentes  casus;  1)  ubi  dura  mater  per  se  sola  vel  tantum  in  superficie  interna, 
vel  externa,  vel  in  utraque  simul  degeneratur;  2)  ubi  dura  mater  et  pericranium  eodem  tempore  degenerantur;  3)  ubi  massa 
fungosa  inter  cranium  et  pericranium  formatur  (fungus  pericranii) ;  4)  ubi  degeneratio  in  tela  reteformi  diploes  incipit,  et  ae¬ 
qualiter  introrsum  et  extrorsum,  vel  magis  secundum  hanc  vel  illam  directionem  extenditur ;  5)  denique ,  ubi'  plures  comme¬ 
moratarum  mutationum  morbosarum,  et  ratione  originis  suae  variae  simul  adesse  possunt. 

exploratio  accuratius  comprobavit.  Etenim  os  frontis  in  superficie  gua  interna  perforatum,  cavitate 
quasi  instructum  animadvertebatur,  cujus  fundum  excrescentia  fungosa  ex  osse  frontis  egrediens  for¬ 
mabat.  Cavitas  ipsa  iin  ambitu  minor  erat  quam  tumor  supra  eam  positus.  Superficies  quidem  su¬ 
perior  fungi  a  dura  matre  egredientis  ratione  formae  prorsus  respondebat  superficiei  inferiori  tumo¬ 
ris,  qui  in  osse  frontis  reperiebatur ;  attamen  consistentia  prioris  aliquantum  firmior  erat,  color  ma¬ 
gis  ruber,  ambitus  vero  prorsus  respondebat  cavitati  in  osse  frontis. 

Fac  autem  fungum  in  hoc  casu  sensu  Waltheri,  Sieboldii,  Petitii,  Etigerrani^  Sandifortii  alio¬ 
rumque,  qui  eidem  sententiae  favent,  primitus  ex  osse  egressum  fuisse,  neutiquam  tamen  intelligi- 
gitur,  cur  substantia  utriusque  tumoris  in  toto  ambitu  alius  coloris  et  alius  consistentiae  esse  de¬ 
buerit,  siquidem  substantia  fungi  ex  osse  egredientis  erat  coloris  rubroflavi,  et  ratione  consistentiae 
polypos  cordis  perfectius  organicos  duritie  superabat.  Caeterum  in  neutro  istorum  tumorum  pote¬ 
rant  externe  animadverti  dilatationes  vasorum,  in  quibus  Waltherus  principalem  causam  tam  forma¬ 
tionis  fungi  ex  dilatatis  vasis  diploes  quam  etiam  ejus  nexus  inter  duram  matrem  et  pericranium 
quaerit,  neque  etiam  conspiciebatur  dilatatio  vasorum  durae  matris  jam  in  quadam  distantia  a  fungo 
cranii,  et  multo  minus,  quo  magis  fungus  durae  matris  fungo  cranii  appropinquabatur;  potius  enim 
apparebant  singula  vasa  incisione  in  tumorem  ex  dura  matre  orientem  facta  in  superficiebus  incisis, 
dura  mater  reperiebatur  in  superficie  sua  superiori  in  ambitu  fungi  relaxata,  subrubro  colore  tincta, 
caeterum  quidem  sana,  inferior  autem  versus  cerebrum  spectans  superficies  quoque  relaxata,  sine 
excrescendis,  ostendebat  complexum  ramificationum  vasorum  permultorum  et  subtilium,  qui  in  ambitu 
basim  fungi  superabat;  quae  omnia  contra  Waltherum  dimicant. 

Quod  attinet  perforationem  tabulae  internae  ossis  frontis  in  hoc  casu,  ubi  quidem  ambo  fungi 
aequali  forma  sibi  respondebant,  facile  exinde  quis  concludi  posset,  id  ipsum  probare,  fungum,  sive 
jam  ex  diploe  sive  ex  dura  matre  primitus  exoriretur,  fuisse  unum  eundemque,  quippe  quod  etiam 
superficies  superior  fungi  a  dura  matre  ascendentis  superficiei  inferiori  fungi  cum  cranio  cohaeren¬ 
tis  prorsus  responderet;  attamen  nullus  conspiciebatur  vasorum  ex  una  excrescentia  in  alteram  tran¬ 
situs,  atque  fungus  ex  dura  matre  exordiens  facile  a  superficie  interna  ossis  frontalis  solvi  potue¬ 
rat.  Quis  autem  fungorum  sub  hoc  rerum  statu  praesertim  ad  perforationem  hujus  tabulae  internae 
conferebat,  hanc  quidem  quaestionem  solvere  nolo;  nihilominus  ex  aequalitate  superficierum  et  for¬ 
marum  utriusque  tumoris  sibi  respondentium  id  mihi  probabiliter  conficiendum  esse  videtur,  perfo¬ 
rationem  pressu  tumoris  alterutrius  fuisse  provocatam,  cujus  foraminis  ambitui  superficies  alterius 
tumoris  respondens  accommodata  est. 

Videamus  jam  quid  de  sede  fungi  in  altera  observatione  nostra  cum  verisimilitudine  determinari 
possit.  Quodsi  autem  hujus  rei  causa  ad  tumores  fungosos  in  cranio  secundum  suturam  coronalem 
externe  conspicuos  attendimus,  utpote  qui  ad  argumentum  nostrum  pathologico- anatomicum  maxime 
faciunt,  aperte  eos  simul  ex  superficie  externa  cranii  prodiisse,  ideoque  sensu  recentissimorum 
auctorum  fungos  complurium  partium  capitis  fuisse,  natura  et  conditiones  anatomicae  sufficienter  nobis 
probare  videntur.  Etenim  licet  integumenta  communia  cum  illis  tumoribus  intime  cohaererent  et 
difficulter  tantum  ab  iis  separare  possent,  ita  ut  excrescentiae  nil  nisi  conspissationes  galeae  fuis¬ 
sent,  et  quamvis  resecto  ejusmodi  tumore  animadvertebatur,  eum  cum  partibus  osseis  subjacentibus 
hoc  modo  intime  cohaesisse,  quod  superficies  ossis  in  acumina  propria  non  nimis  alta,  sed  innumera 
esset  degenerata,  qualia  plerumque  spinae  ventosae  tribuuntur,  attamen  quum  os  spisse  circa  hosce 
tumores  reperiretur  sanum  et  acuto  quasi  margine  circumscriptum,  primariam  eorum  originem  ex  di- 

ploe  vel  superficie  externa  ossis  frontis  aut  pericranio  assumere  non  potuimus.  Longe  magis  autem 
conspiciebatur  haec  peculiaris,  in  fungo  cranii  tanquam  conditio  necessaria  ab  auctoribus  statuta, 
degeneratio  cuspidifera  in  superficie  interna  ossis  frontis  et  inter  has  cuspides  et  in  iis  posita  erat 
massa  fungosa  colore  puniceo,  quae  vero  etiam  cum  superficie  externa  durae  matris  cohaerebat  ita 
ut  superficies  interna  cranii,  dura  mater  massam  fungi  et  cuspidum  ossearum  ope  cohaerentem  ex¬ 
hiberent. 

Similem  fere  casum,  cum  quo  noster  quodammodo  comparari  posset,  retulit  etiam  CheUiis^),  si 
exceperis  in  ejus  exemplo  etiam  superficiem  internam  durae  matris  fuisse  degeneratam,  in  qua  in 
observatione  a  nobis  allata  nulla  mutatio  animadvertenda  erat.  — 

Sed  videndum  jam  “est,  num  etiam  ex  symptotnatibus  durante  vita  individuorum,  quorum  obser¬ 
vationes  exposuimus,  conspicuis  argumenta  quaedam  desumi  possint  ad  sedem  et  ipsam  diagnosin 
fungorum  statuendam;  qui  labor  eo  majoris  momenti  nobis  esse  videtur,  quo  magis  inter  omnes  ratio¬ 
nales  medicos  satis  constat,  non  nisi  omnibus  momentis  accurate  exploratis  et  recte  inter  se  compara¬ 
tis  ad  diagnosim  esse  perveniendum,  eamque  ita  comparatam  plurimum  valere  ad  morbos  recte  cu¬ 
randos.  Hanc  ob  rem  comparabimus  symptomata  in  nostris  observationibus  occurrentia  partim  cum 
signis  quae  JVenzel  essentialia  credit,  partim  cum  signis  recentiorum  auctorum,  qui  plures  species 
fungorum  capitis  distinguentes  singulis  etiam  symptomata  propria  tribuerunt.  Quodsi  itaque  eorum 
tantum  symptomatum  rationem  habemus,  quibus  tumores  frontales  in  observationibus  a  nobis  enar¬ 
ratis  insignes  fuerunt,  apparent  nobis  in  primo  casu  haec :  sine  omni  mechanica  causa  nulloque  ve- 
hementiori  statu  morboso  antea  conspicuo,  si  exceperis  diathesin  scrofulosam,  doloribus  capitis  pres¬ 
soriis  ex  longiori  tempore  praegressis  apparuit  in  medio  ossis  frontis  eminentia  parva  haud  multum 
dolens,  quae,  absque  eo  ut  cutis  eam  tegens  mutata  esset,  tamen  doloribus  capitis  pressoriis  restan¬ 
tibus  et  periodice  auctis,  sensim  sensimque  pomi  minoris  deinde  ovi  gallinacei  magnitudinem  asse¬ 
cuta  est.  Quem  quidem  ambitum  consecutus  tumor,  cute  sana  adhuc  obductus  in  exploratione  mi¬ 
nime  loco  moveri  poterat,  consistentiae  erat  satis  firmae,  quae  neque  pulsationem,  neque  calorem, 
sed  in  ambitu  marginem  osseum  peculiariter  formatum  exhibuit,  per  quem  tamen,  neque  contentione 
quadam  adhibita,  ne  ad  lineae  quidem  latitudinem  reponi  potuit,  atque  aegrota  in  repositionis  peri¬ 
culis  nullos  prorsus  dolores  vel  aliam  sensationem  accusavit,  ex  qua  quandam  cerebri  affectionem 
suspicari  potuisset  medicus. 

Comparantes  jam  signa  hujus  observationis  cum  symptomatibus,  quibus  Wentel  fungum  durae 
matris  insignem  esse  statuit,  nempe  cum  pulsatione  tumoris,  foramine  ossis  sensibili,  doloribus  et 
repositione  fungi,  negare  non  possumus,  praeter  sensibilem  marginem  osseum  peculiariter  formatum, 
nulla  alia  obvenisse,  quae  signis,  quae  laudato  viro  pathognomonica  viderentur  responderent,  ita  ut, 
si  iterum  exceperis  marginem  osseum,  secundum  IValtlierum  mmquam  sensibilem,  potius  hujus  viri 
sententiam  comprobatam  esse  putare  possis;  attamen  aegrota,  cujus  observationem  exposuimus,  nul¬ 
los  prorsus  dolores  vel  aliam  sensationem  in  repositione  tumoris  utut  frustra  tentata  accusavit,  quae 
quamdam  cerebri  affectionem  indicare  potuisset,  qualem  vero  Waltherus  contra  Wenzelium^  qui  eam 
tantum  sub  certa  conditione  concedit,  absolute  necessariam  contendit. 

Quae  quum  ita  sint,  satis  nobis  patere  videtur,  sententias  horum  auctorum  eo  minus  universas 


1)  Zur  Lehre  von  den  schwammigen  Auswuchsen  etc.  S.  58  —  65. 

esse  et  ad  omnes  fungorum  casus  quadrare,  quo  magis  quilibet  eorum,  uti  jam  Ehermajerus  ‘)  recte 
monuit,  alium  morbum  descripsit,  tantum  de  casibus  sibi  obviis  plurimum  inter  se  differentibus  ju¬ 
dicavit  et  ex  parte  concludebat  ad  totum.  Neuter  quidem  eorum  falso  conjecit  de  specie  sua^  sed 
minus  apte  de  speciebus  fungi  capitis  in  universum. 

His  jam  missis,  investigandum  nobis  est,  cum  quanam  specie  fungorum  capitis  a  recentioribus 
auctoribus  statutorum  nostri  casus  ratione  signorum  characteristi eorum  comparari  possint.  At  vero, 
si  vera  sunt,  quae  de  sede  fungorum  in  observationibus  a  nobis  expositis  proposuimus,  etiam  signa 
mixta,  quae  partim  fungo  cranii,  partim  fungo  durae  matris  vel  fungo  complurium  partium  capitis 
ab  auctoribus  tribuuntur,  pro  peculiari  natura  casus,  qua  in  universa  medicina  singula  exempla  mor¬ 
borum  ab  effigie  absoluta,  si  quaedam  stricto  sensu  dari  potest,  plus  minusve  in  infinitum  recedunt, 
hic  inveniri  debent. 


1)  Loc.  cit.  pag.  65. 

Tabula,  quae  signorum  comparationem  in  fungis  capitis  pro  sede  differentibus  recentissime 

statutorum  cum  symptomatibus  casuum  nostrorum  exhibet. 

Ex  hac  tabula  apparet,  signa  in  casibus  nostris  occurrentia  ita  comparata  esse,  ut  neque  cum 
symptomatibus  hujus  neque  alius  speciei  fungi  capitis  ab  auctoribus  statutis  stricte  conveniant, 
sed  ex  peculiari  horum  casuum  natura  mixtum  quoddam  constituant,  quod  modo  huic  modo  alii  for¬ 
mae  fungorum  plus  minusve  respondeat.  Etenim  in  prima  observatione  nostra  talia  signa  charac- 
teristica  reperiuntur,  quae  cum  quadam  modificatione  partim  fungo  cranii,  partim  fungo  durae  ma¬ 
tris  auctorum  respondent.  Plura  eorum  omnino  characterem  fungi  cranii  habent,  id  ipsum  autem 
tantum  comprobat,  symptomata  fungi  durae  matris  eo  magis  latere  debuisse,  quo  minus  hic  fungus 
extrorsum  pervenerit.  In  secundo  casu  causae  erant  occultae,  quod  non  raro  in  hoc  genere  mor¬ 
borum  fieri  solet,  uti  nobis  Marjolin^)  testatur;  reliqua  pauca  symptomata,  quibus  malum  durante 
vita  insigne  fuit,  ita  erant  comparata,  ut  nisi  omnium  phaenomenorum,  praesertim  peculiaris  affectio¬ 
nis  oculorum  praegressae  ratio  fuisset  habita,  natura  tumorum  frontalium  haud  potuisset  cognosci; 
quum  satis  inter  omnes  constet,  fungos  capitis  haud  raro  cum  tumoribus  cysticis  in  basi  lata  et  dura 
sedentibus,  semiglobosis ,  qui  nomine  talpae  veniant,  praeterea  cum  herniis  cerebri  et  cerebelli,  et 
aneurysmatibus  ramorum  ex  carotide  externa  venientium  a  chirurgis  satis  versatis  et  inter  reliquos 
a  Heistero  cum  tumoribus  cysticis  fuisse  commutatos. 

Restat  jam,  ut  pauca  quaedam  de  structura  et  natura  interna  diversorum  tumorum  capitis  ad- 
feramus.  Hanc  quidem  variam  minus  a  loco,  ex  quo  tumores  originem  ducunt,  quam  potius  ab 
eorum  propria  causis  internis  et  externis  stipata  conditione  dependentem,  et  inde  a  natura  molli, 
pulposa  fungi  haematodis  vel  medullaris  usque  ad  eam  fibro-cartllaginis  vel  degenerationis  osteostea- 
toniatodis  neque  in  uno  eodemque  tumore  majoris  ambitus  in  omnibus  locis  aut,  si  plures  fungi 
simul  adsint,  in  singulis  eandem  esse,  non  solum  auctores  testantur^),  sed  etiam  ex  ipsis  observa¬ 
tionibus  a  nobis  allatis  intelligitur. 

Quod  denique  prognosin  et  curationem  fungorum  capitis  attinet,  partim  observationibus  virorum 
experientissimorum,  partim  casibus  a  me  descriptis  nixus,  id  tantum  in  universum  et  breviter  monere 
audeo,  prognosin  plerumque  in  hisce  gravioribus  statibus  morbosis  esse  pessimam,  raroque  arti  con¬ 
tingere  esse  tam  felici  ut  aliquid  ad  salutem  aegroti  adferat.  Quodsi  causa  quaedam  mechanica 
praegressa  est  in  quam  symptomata  incipientis  fungi  (dolor  capitis  varius,  vertigo,  sensus  commotio¬ 
nis  et  obnubilationis  in  capite,  vomitus,  pallor  faciei  et  emaciatio ,  stupor  et  sensus  alienatus  ali- 
cujus  partis  etc.)  qualia  Chelius'^)  descripsit,  sequuntur,  in  ejusmodi  casu  forsan  maturo  et  continuo 
usu  fomentationum  frigidarum,  detractionibus  sanguinis  universalibus  et  localibus  iteratis,  fortio¬ 
ribus  derivantibus,  methodo  inunctoria  etc.  ulterior  mali  evolutio  praecaveri  potest.  Ubi  autem  cer¬ 
tus  universalis  morbosus  status  in  nexu  causali  reperitur,  simul  contra  hunc  apta  et  strenua  curatio 
in  usum  vocanda  est.  At  vero  in  plerisque  casibus  stadium  hujus  mali  primum  propter  ejus  plerum- 


1)  Encyclopaedie  der  medicinisclien  Wissenschaften,  von  F.  L.  Meissner,  Bd.  V.  S.  49.  Leipzig  1831. 

2)  Kavfmann  Dissertatio  de  tumore  fungoso,  post  cariem  cranii  exorto.  Helmstadii  1743.  praes.  Heist. 

3)  Conf.  Chelius,  zur  Lehre  von  den  schwammigen  Auswiichsen  etc.  pag.  72.  —  Eberinaier,  1.  c.  pag.  70.  —  Blasim 
loc.  cit.  pag.  5. 

4)  Loc,  cit.  pag.  73. 

que  lentum  et  ambiguum  decursum  haud  dubie  sine  singulari  curatione  praeterlabitur ,  atque  quo 
magis  malum  efformatum  est,  in  universum  ut  insanabile  considerandum  est.  Caeterum  quod  specia¬ 
lem  curam  attinet,  angustioribus  libelli  limitibus  impediti  partim  ad  auctores  quos  in  decursu  hu¬ 
jus  opusculi  citavimus,  praeterea  ad  Zangitm  ‘)  lectorem  benevolum  ablegare  debemus. 


1)  Darstellung  blutiger  heilkunstl.  Operationen.  3,  Aufl.  Bd.  II.  S.  60. 

EXPLICATIO  TABULAE. 


Fig.  I.  Exhibet  exophthalmon  et  quinque  tumores  in  osse  frontis  obvenientes. 

Fig.  II.  Conspectus  externus  tumoris  in  osse  frontis  occurrentis  praeter  degenerationem  ma¬ 
xillae  inferioris  in  latere  dextro. 

Fig.  III.  Degeneratio  in  dura  matre  luxurians  foeminae  M.  in  magnitudine  naturali. 
a)  Pars  interna  durae  matris  in  processu  falciformi  resecta; 
h)  anterior; 

c)  margo  posterior  ejusdem; 

d)  superficies  tumoris  fungosi  illi  supra  eum  positi  ab  osse  frontis  egredientis  respon¬ 
dens. 

Fig.  IV.  Exhibet  internam  versus  cerebrum  spectantem  superficiem  durae  matris. 
a)  margo  internus; 
h)  anterior; 

c)  posterior. 

Notanda  hic  est  magna  evolutio  vasorum  subtilium, 

Fig.  V.  Ostendit  partem  ossis  frontis,  sub  qua  tumor  sedebat,  in  latere  interno  ossis  exhibet 
locum,  qui  peculiariter  excavatus  fungum  ex  dura  matre  luxuriantem  tegebat.  Simul  conspicitur 
hic,  quomodo  in  externa  superficie  ossis  inde  ex  diploe  eadem  massa  formabatur,  quae  in  dura  ma¬ 
tre  descripta  erat. 

d)  margo  anterior  ossis  frontis  ante  initium  sinus  frontalis  resectus; 
h)  margo  ejusdem  posterior  ; 

c)  margo  osseus  cavitatis  ad  excipiendum  fungum  durae  matris; 
dd)  sulci  in  osse  frontis,  quos  resorptio  incipiens  infodiebat; 

e)  superficies  inferior  fungi  ab  osse  frontis  egredientis ,  quoad  formam  illi  fungi  durae 
matris  respondens. 

Fig.  VI.  Praebet  conspectum  superficiei  resectae  fungi  durae  matris,  in  qua  cohaesio  intima 
animadvertitur,  quae  inter  duram  matrem  et  degenerationem  obtinet.  Conspicitur  fungum  ex  propria 
massa  flava  consistere  haud  multum  vasculosa.  Superficies  inferior  durae  matris  glabra  est,  externa 
versus  os  spectans  inaequalis,  quasi  papillis  obsita. 
a)  Superficies  interna  durae  matris; 
d6)  ejusdem  externa. 

